Amjad Ali Khan

Amjad Ali Khan (s. 9. lokakuuta 1945Amjad Ali Khan AllMusic Gwalior, Madhya Pradesh) on intialainen sarodinsoittaja.Amjad Ali Khan Real World Records

Khan piti ensimmäisen resitaalinsa 6-vuotiaana. Hän on kuudennen polven sarodinsoittaja, ja häntä opetti hänen isänsä Hafiz Ali Khan. Hän on esiintynyt muun muassa WOMAD-festivaaleilla Uudessa-Seelannissa ja Yhdistyneessä kuningaskunnassa sekä Darbar-festivaalilla. Vuonna 2014 hän esiintyi Oslossa Nobelin rauhanpalkintokonsertissa poikiensa Amaanin (s. 1977) ja Ayaanin (s. 1979) sekä tablansoittaja Satyajit Talwalkarin kanssa.Amjad Ali Khan: five must watch performances from the sarod master  Southbank Centre Khanin muiden esiintymispaikkojen joukossa ovat olleet Suntory-sali, Carnegie Hall, Sydneyn oopperatalo ja Proms.Amjad Ali Khan Rayfield Allied

Khan on saanut Grammy-ehdokkuuden. Hän voitti kultamitalin Global Music Awards -tilaisuudessa yhdessä poikiensa kanssa albumista Peace Worshipers (2017; Affetto Records, jaellut Naxos). Khan on levyttänyt myös Real World Recordsille. Khan on saanut useita residenssejä. Hän on toiminut vierailevana professorina lukuisissa yliopistoissa, kuten Stanfordin, New Mexicon ja Yorkin yliopistoissa sekä Jacobsin musiikkikoulussa. Vuonna 2003 Khanista tehtiin Ordre des Arts et des Lettres'n ritari. Hän on saanut Padma Shrin (1975), Padma Bhushanin (1991) ja Padma Vibhushanin (2001). Vuonna 1996 hänet nimitettiin Unicefin kansalliseksi lähettilääksi.Ustad has reasons to be proud Hindustan Times

Useat länsimaiset orkesterit ovat esittäneet Ali Khanin ensimmäisen konserton sarodille (Samaagam). Khan on soittanut sellisti Matthew Barleyn kanssa.

 Lähteet 

 Aiheesta muualla 

 Viralliset sivut 

Luokka:Intialaiset muusikot
Luokka:Sarodinsoittajat
Luokka:Vuonna 1945 syntyneet
Luokka:Elävät henkilöt